Inikah Cinta (drama)

Inikah Cinta adalah siri drama televisyen Malaysia 2016 arahan Khalid Nadzri, dibintangi Niezam Zaidi dan Farah Nabilah. Siri drama bersiaran di Slot Dahlia TV3 bermula 31 Januari menggantikan Anakku Diva.

Sinopsis
Mengisahkan kehidupan sekumpulan pelajar yang bakal menghargai rasa cinta dan persahabatan. Muammar (Niezam Zaidi) yang baru melangkah ke alam universiti tidak sabar menjalani kehidupannya sebagai mahasiswa. Dalam masa yang sama, dia juga tidak sabar mendaftarkan diri untuk Kelab Fotografi kerana dia baru sahaja membeli kamera DSLR kesayangannya.

Muammar jatuh hati kepada pengerusi Kelab Fotografi yang baru dilantik, Rose Adeline (Farah Nabilah). Dalam beberapa tugasan yang diberikan, Muammar sentiasa cuba mencuri hati Rose namun perasaannya tidak pernah dilayan. Rose sebenarnya terlalu fokus untuk menghasilkan sebuah formula baharu untuk mencipta minyak wangi yang memerlukan pelbagai ekstrak spesis bunga.

Muammar yang sentiasa mencari peluang untuk mendekati Rose. Mereka sering bertemu di perpustakaan kerana di situ, Rose sering membuat kajian mengenai bunga. Suatu hari, Muammar menyatakan perasaan cintanya kepada Rose. Rose merasakan Muammar mungkin ingin mempermainkannya. Namun bagi memastikan niat Muammar, Rose memberikan cabaran bagi mendapatkan pelbagai spesis bunga yang diperlukannya. Kini Muammar berhadapan dengan cabaran dengan janjinya mendapatkan bunga-bunga yang sukar ditemuinya.

Manakala Rose juga rasa terhimpit kerana ibunya, Dr Dahlia (Jasmin Hamid) berusaha menukarkan pengajian Rose ke Dublin. Sementara Muammar berusaha melunaskan janjinya, Rose juga mula berfikir sama ada dia mampu mencintai Muammar atau hanya mempergunakan kebaikan lelaki itu. Adakah cita-cita Rose menghasilkan minyak wangi tercapai? Mungkinkah Rose mampu mencintai Muammar? Adakah Muammar sanggup melakukan apa sahaja untuk Rose?

Pelakon
Pelakon utama
 Niezam Zaidi sebagai Muammar 
 Farah Nabilah sebagai Rose Adeline

Pelakon pembantu
 Aweera sebagai Aizat
 Fizz Fairuz sebagai Mizan
 Syainie Aida sebagai Puteri
 Jasmin Hamid sebagai Dr Dahlia
 Kazar Saisi sebagai Hj Zahari
 Zee Zainal sebagai Muzamil
 Maznah Hamid sebagai Hjh Khadijah
 Ayunni Syuhaida sebagai Lily
 Syazliana Shuhaimi sebagai Afifah
 Acap Jamaludin sebagai Andy
 Nur Azwaadiey Rosli sebagai Ucop
 Cikgu Zahir sebagai Pak Sidek
 Ustaz Syed sebagai Pak Imam
 Pak Akob sebagai Pak Cik Ali
 Cik Usin sebagai Driver UUM
 Farah Shahirah sebagai Pelajar Universiti

Lagu tema
 Tajuk: "Beautiful"
 Penyanyi: Aziz Harun
 Komposer: Aziz Harun, Faizal Tahir, Mike Chan dan Omar K

Rujukan

Kategori:Drama Melayu
Kategori:Drama Melayu 2016
Kategori:Rancangan TV3